**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinsko vijeće**

KLASA: 061-01/16-01/01

URBROJ: 2176/10-02-16-02

Hrvatska Dubica, 26.07.2016.godine

Na temelju članka 35. Zakona o lokalnoj i područnoj (regionalnoj) samoupravi («Narodne novine« broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst i 137/15.- ispr.), članka 15. Statuta Općine Hrvatska Dubica («Službeni vjesnik« broj: 7/13.) i članka 20. Odluke o javnim priznanjima Općine Hrvatska Dubica („Službeni vjesnik“ broj: 26/15.) Općinsko vijeće Općine Hrvatska Dubica, na sjednici održanoj **26. srpnja 2016. godine**, donosi

# O D L U K U

**o dodjeli javnog priznanja Općine Hrvatska Dubica**

**Članak 1.**

Donosi se odluka o dodjeli javnog priznanja Općine Hrvatska Dubica.

Javno priznanje **ZAHVALNICA OPĆINE HRVATSKA DUBICA** dodjeljuje se**,** kako slijedi:

**Sisačko – moslavačkoj županiji, Stjepana i Antuna Radića 36, Sisak** za pomoć u sufinanciranju kapitalnih projekata i stvaranja boljih uvjeta za život građana Općine Hrvatska Dubica,

**Prečasnom Milanu Begiću, župniku Župe Presvetoga Trojstva Hrvatska Dubica** za dugogodišnju uspješnu suradnju i doprinos u humanitarnom i kulturnom radu Općine Hrvatska Dubica,

**Hrvatskom zavodu za zapošljavanje, Područnom uredu Sisak, Kralja Tomislava 15, Sisak** za dugogodišnju uspješnu suradnju na organizaciji i realizaciji programa javnih radova na području Općine Hrvatska Dubica,

**Zlatici Benčak, voditeljici Ispostave Hrvatskog zavoda za zapošljavanje u Hrvatskoj Kostajnici** za dugogodišnju uspješnu suradnju i osobno zalaganje na organizaciji i realizaciji programa javnih radova na području Općine Hrvatska Dubica.

**Članak 2.**

Javno priznanje iz članka 1. ove Odluke uručit će se na svečanoj sjednici Općinskog vijeća Općine Hrvatska Dubica koja će se upriličiti 04. kolovoza 2016. godine.

**Članak 3.**

Ova Odluka stupa na snagu danom donošenja, a objavit će se u «SLUŽBENOM VJESNIKU«, službenom glasilu Općine Hrvatska Dubica.

**P R E D S J E D N I K**

**Dario Abaza, mag.oec.**